09/11/2015 | Administración LocalMunicipal
Carral
Aprobación das bases reguladoras e da convocatoria de concesión de axudas ao estudo do Concello de Carral para estudantes para o curso 2015/2016

A Xunta de Goberno Local do Concello de Carral, en uso da atribución delegada polo Alicia Paula Cahill Saez de Lafuente mediante decreto 294/2015, aprobou na súa sesión realizada o 22 de outubro de 2015 a proposta da Alcaldía segundo a cal “1.- Como medida e apoio as accións educativas e, en concreto á educación dos escolares, proponse iniciar o procedemento en relación á convocatoria de axudas ao estudo para estudantes deste curso 2015/2016 empadronados en Carral, aprobación das bases reguladoras pola contía global de 8.000,0€ e os trámites legais necesarios. “. As bases aprobadas, que regulan a convocatoria de axudas, son as seguintes: É obxecto destas bases regular a concesión polo Concello de Carral, en réxime de concorrencia competitiva de axudas para o estudo aos estudantes matriculados durante o curso académcio 2015-2016 e empadronados en Carral. Os créditos para financialas axudas reguladas nestas bases atópanse contidas no Orzamento municipal do 2015, con cargo á partida orzamentaria 2015.326.48001, por importe total de 8.000,00 euros. Poderán ser beneficiarios das axudas previstas nestas bases os estudantes nos que concorran os requisitos seguintes: a) Estudantes de 2º ciclo de educación infantil que cursen os seus estudos en centros de carácter oficial e públicos, tanto na propia Comunidade Autónoma como noutra do territorio español ou estranxeiro. b) Estar matriculados en calquera curso dos estudos de educación postobrigatoria (ciclos formativos, bacharelato ou similares) durante o curso 2015/2016 nun centro de carácter oficial e público, tanto na propia Comunidade Autónoma como noutra do territorio español ou estranxeiro. c) Estar matriculados na Formación profesional básica durante o curso 2015/2016 nun centro de carácter oficial e público. d) Estar matriculados en calquera curso das ensinanzas universitarias do sistema universitario español cursados en centros españois con validez no territorio nacional: ensinanzas conducentes a títulos oficiais de Grao e Master; ensinanzas universitarias conducentes aos títulos oficiais de Licenciado, Enxeñeiro, Arquitecto, Diplomado, Mestre, Enxeñeiro Técnico e Arquitecto Técnico. e) Estar empadroado no Concello de Carral. No caso de persoal da administración beneficiario doutra axuda para o mesmo concepto non se poderá acceder a esta convocatoria de axuda. EDUCACIÓN INFANTIL: A contía das becas que se establecen serán ata un máximo de 70 €, segundo a puntuación obtida cos méritos presentados e co límite máximo do crédito orzamentario existente. Estas contías de axuda serán segundo a puntuación obtida e dependendo da partida orzamentaria ata esgotala, concedendo soamente cando a puntuación total sexa positiva a partir de puntuación 0 inclusive e segundo o crédito existente. EDUCACIÓN POSTOBRIGATORIA E FORMACIÓN PROFESIONAL BÁSICA: A contía das becas que se establecen será ata un máximo de 150€ segundo a puntuación obtida cos méritos presentados e co límite máximo do crédito orzamentario existente. EDUCACIÓN UNIVERSITARIA: A contía das axudas que se establecen serán ata un máximo de 200 €, segundo a puntuación obtida cos méritos presentados e, co límite máximo do crédito orzamentario existente. A cantidade de axuda concedida poderá ser diferente segundo a puntuación obtida e dependendo da partida orzamentaria ata esgotala. As solicitudes dirixiranse ó Alcalde- Presidente podendo presentarse por calquera das formas sinaladas no art.38.4 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común (LRJPAC). O prazo de presentación de solicitudes será de dez días naturais a contar dende a súa aprobación no Boletín Oficial de A Provincia. As solicitudes acompañadas da documentación preceptiva formalizaranse no modelo normalizado de solicitude (Anexo I) asinado pola persoa solicitante (interesado/padre/nai/tutor) no que se especificará todos datos establecidos no mesmo. O modelo de solicitude será facilitado no Rexistro Municipal ou no departamento de Educación. Xunto coa solicitude, acompañarase a documentación seguinte: 1. Fotocopia do DNI/ NIF/NIE/ PASAPORTE do estudante e do pai/nai/titores (da persoa que cubra os datos e asine como solicitante). 2. Fotocopia do libro de familia soamente no caso de Educación Infantil.3. Fotocopia do título de familia numerosa en caso de telo.4. Fotocopia da matrícula ou documento do centro que o xustifique.5. Fotocopia da sentencia en caso de separación/divorcio.6. Fotocopia do xustificante en caso de viuvez.7. Certificación, se é o caso, de discapacidade ou fotocopia da mesma.8. Certificación bancaria do número de conta no que se faría o ingreso en caso de resultar beneficiario da axuda.9. Fotocopia do documento de renovación da demanda de emprego (Darde) 10. Fotocopia da declaración da renda do ano 2014 soamente no caso de Educación Infantil. As unidades exentas desta obriga deberán presentar en caso de tela, a certificación negativa da Delegación de Facenda, a seguinte documentación: • Para os membros activos, certificado da empresa dos ingresos obtidos durante o 2014. • Acreditación, por calquera medio axustado en dereito, de percibir algunha prestación ou pensión (INEM, Xunta, Seguridade Social.). • Declaración xurada de non percibir ingresos de ningún tipo, en caso de non poder acreditar a percepción de ingresos de ningunha outra maneira. No suposto de que a documentación non cumpra os requisitos esixidos ou que a documentación aportada conteña erros ou sexa insuficiente, requirira se ó solicitante para que no prazo de dez días aporte os documentos preceptivos, con indicación de que si así non o fixese, de conformidade co establecido no art.71 da Lei 30/1992, de 26 de novembro, LRJPAC, considerarase desistido da súa petición. Polo Concello poderá solicitarse a emisión de informe dos Servizos Sociais en relación cos medios económicos e circunstancias familiares do solicitante. O certificado de empadroamento e en caso de ser necesario o de convivencia do solicitante, incorporarase de oficio. O departamento de Educación pediráo internamente. Revisados os expedientes e completados, remitiranse á Comisión de Valoración para o seu estudo e proposta de resolución. A Comisión de Valoración estará composta polo concelleiro responsable do área de educación, a técnica de educación e a aux. administrativa de servizos sociais, actuando como Secretario o da Corporación ou funcionario que o sustitúa.1) Número de membros da unidade familiar: por cada membro da unidade familiar (entendida esta como o pai, nai, irmán e solicitante ): 0,25 puntos.2) Condicións familiares do solicitante da axuda: a. Por orfandade: 1 punto. b. Fillo de separado/a ou viúvo/a a data actual: 1 punto. c. Fillo de solteira sempre que non conviva co pai: 1 punto. d. Por posuír o título de familia numerosa: 2 puntos. e. Por presentar un ou máis membros da unidade familiar algunha discapacidade, por cada un: 3 puntos. f. Por estar en situación de desemprego o pai/tutor: 1 punto. g. Por estar en situación de desemprego a nai/tutora: 1 punto. As puntuacións neste apartado serán acumulables e soamente puntúan en caso de entregar documentación que probe estas condicións. Neste apartado os puntos calcúlaos a táboa de baremación RPC mensual da unidade familiar, referida ao indicador público de renda de efectos múltiples (IPREM: 532,51€) vixente: Inferior ao 25% do IPREM. +4 PUNTOS (inferior a 133,12€) Entre o 25% e o 50% do IPREM. +3 PUNTOS (entre 133,12€ e 266,25€) Entre o 50% e o 75% do IPREM. +2 PUNTOS (entre 266,26€ e 399,38€ ) Entre o 75% e o 100% do IPREM. +1 PUNTOS (entre 399,39€ e 532,51€) Entre o 100% e o 125% do IPREM. -1 PUNTOS (entre 532,52€ e 665,63€) Entre o 125% e o 150% do IPREM. -2 PUNTOS (entre 665,64€ e 798.76€) Entre o 150% e o 200% do IPREM. -3 PUNTOS (entre 798,77€ e 1065,02€) Igual ou superior ao 200% do IPREM. -4 PUNTOS (superior a 1065,02€) 1) Condicións familiares do solicitante da axuda: a. Por orfandade: 1 punto. b. Fillo de separado/a ou viúvo/a na data actual: 1 punto. c. Fillo de solteira que non conviva co pai: 1 punto. d. Por posuír o título de familia numerosa: 2 puntos. e. Por presentar un ou máis membros da unidade familiar algunha discapacidade igual ou superior ó 33%, por cada un: 3 puntos. f. Por estar en situación de desemprego o pai/tutor: 1 punto g. Por estar en situación de desemprego a nai/tutor: 1 punto As puntuacións neste apartado serán acumulables e soamente puntúan en caso de entregar documentación que probe estas condicións.2) Distancia dende o domicilio do lugar onde realiza os estudos ata o domicilio do beneficiario: a. De 0 a 15 km: 0,5 puntos. b. De 16 a 21 km: 1 punto. c. De 22 a 55 Km: 2 puntos. d. De máis de 55 km: 3 puntos.1) Condicións familiares do solicitante da axuda: a. Por orfandade: 1 punto. b. Fillo de separado/a ou viúvo/a a data actual: 1 punto. c. Fillo de solteira que non conviva co pai: 1 punto. d. Por posuír o título de familia numerosa: 2 puntos. e. Por presentar un ou máis membros da unidade familiar algunha minusvalía do 33% ou maior, por cada un: 3 puntos. f. Por estar en situación de desemprego o pai/tutor: 1 punto g. Por estar en situación de desemprego a nai/tutor: 1 punto As puntuacións neste apartado serán acumulables e soamente puntúan en caso de entregar documentación que probe estas condicións.2) Distancia dende o domicilio do lugar onde realiza os estudos ata o domicilio do beneficiario: a. De 0 a 15 km: 0,5 puntos. b. De 16 a 21 km: 1 punto. c. De 22 a 55 Km: 2 puntos. d. De máis de 55 km: 3 puntos.3) Por número de créditos nos que se matricula: a. Menos de 25 créditos: 1 punto. b. De 26 a 50 créditos: 2 puntos. c. De 51 a 100 créditos: 3 puntos. d. Máis de 100 créditos: 4 puntos. Cumpridos os trámites para a instrución do procedemento e fiscalizada a proposta pola intervención municipal, a Alcaldía dictará a resolución que proceda no prazo dun mes computado a partir da finalización do prazo de presentación de solicitudes e sempre antes do 31 de decembro. A resolución expresa será mediante publicación no taboleiro de anuncios. Transcorrido o devandito prazo sen que se dicte resolución expresa, enténdese que esta é desestimatoria de conformidade co establecido no art.42 da Lei 30/1992, de 26 de novembro (LRJPAC). A resolución estimatoria ou desestimatoria pon fin á vía administrativa, contra a que poderá interpoñerse potestativamente recurso de reposición ante o Sr. Alcalde-Presidente, no prazo dun mes a contar dende o día seguinte ao de notificación do acordo de concesión, ou directamente recurso-contencioso administrativo ante o Xulgado do Contencioso administrativo de A Coruña, no prazo de dous meses a contar dende o seguinte ó de notificación da resolución si é expresa, si non o é, o prazo será de seis meses a contar dende o día seguinte a partir do que se entenda producida a desestimación por acto presunto. O pago será ingresado na conta bancaria facilitada polos beneficiarios para tal fin. O réxime de infraccións e sancións será o establecido no Título IV da Lei 38/2003, de 17 de novembro e Título IV da Lei 9/2007, de 13 de xuño, de subvencións de Galicia. Carral, 1 de outubro de 2015 O Alcalde- Presidente Asd.: Gregoire Cerqueiras Desmet. “ Contra o contido deste acordo poderanse interpoñer os seguintes recursos: RECURSO POTESTATIVO DE REPOSICIÓN, perante o Señor Alcalde (art.115 c) ROF), no prazo dun mes a partires do día seguinte ao da publicación deste anuncio. (arts.107 e 117 da Lei 30/1992, de 26 de novembro). RECURSO CONTENCIOSO-ADMINISTRATIVO, perante o órgano da Xurisdicción Contencioso-Administrativo que indica a Lei 29/1988, de 13 de xullo e no prazo establecido nela. Carral, 28 de outubro de 2015 O ALCALDE José Luis Fernández Mouriño